Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Gurasoen Mahaiaren deialdiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Hezkuntza Departamentuko oraingo arduradunak zergatik ez dira betetzen ari Gurasoen Mahairako deialdien gaineko araudia?

Legegintzaldi honetan, Gurasoen Mahaiaren lehen bilerarako deialdia maiatzaren 15ean egin zen.

Zein dira Departamentuaren gaur egungo arduradunek zuzentze-jokabidea izatearen arrazoiak, oraingo honetan deialdia egokitzat jotzeko? Deialdi gehiago egiteko asmorik al dute legegintzaldi honetan geratzen den denboran? Datarik eta jorratu beharreko gairik aurreikusi al dute?

Corellan, 2018ko ekainaren 20an

Foru parlamentaria: Alberto Catalán Higueras